**Mesto Vrútky**

 Predkladacia správa

Určené:

***na zasadnutie Mestskej rady vo Vrútkach dňa 9.12.2021 a***

***Mestského zastupiteľstva vo Vrútkach dňa 14.12.2021***

 Názov materiálu:

**Investičné priority Mesta Vrútky na rok 2022**

**Návrh na uznesenie**:

**Mestská rada Vrútky**

odporúča MsZ

**zobrať na vedomie**

Investičné priority Mesta Vrútky na rok 2022

**Mestské zastupiteľstvo Vrútky**

**berie na vedomie**

Investičné priority Mesta Vrútky na rok 2022

Vo Vrútkach, dňa 30. 11. 2021

Spracoval: Mgr. Branislav Zacharides, primátor

Predkladá: Mgr. Branislav Zacharides, primátor

...................................................

podpis predkladateľa

**Dôvodová správa**

Zoznam investičných priorít pre rok 2022 vychádza z platných uznesení MsZ, aktuálne schválených dotácií, podaných žiadostí o dotácie a požiadaviek škôl a školských zariadení v zriaďovateľskej kompetencii Mesta Vrútky. V zozname sú zaradené aj investičné priority na úseku mestskej polície (kamerový systém – 2. etapa). Pre lepšiu prehľadnosť je rozdelený do dvoch častí – stavebné práce a tovary a služby.

Realizácia II. etapy pešej zóny je rozpočtovaná v objeme 1 049 tis. EUR. Verejnú súťaž na zhotoviteľa zrealizuje Mesto Vrútky v zimných mesiacoch tak, aby sa mohla realizovať na jar. V prípade schválenia žiadosti o NFP sa projekt bude refundovať. Pre investíciu na chodník Horná v úseku kúpalisko – križovatka s Ul. Andreja Hlinku bolo zrealizované polohopisné a výškopisné zameranie a prebieha prieskum trhu na výber projektanta. Na základe vypracovaného realizačného projektu bude následne známy rozpočtovaný náklad investície. Realizovať sa bude tiež schválený EÚ projekt „Výstavba chodníkov a rekonštrukcia miestnych komunikácií vo Vrútkach“, v rámci ktorého bude zrekonštruovaný úsek komunikácie na ul. Sv. Cyrila a Metoda od kina 1. máj po autobusovú zastávku pri baterkovej, komunikácia na Mierovej ulici a pozdĺž oboch komunikácií budú vybudované alebo zrekonštruované chodníky. Investícia tiež obsahuje vybudovanie spevnenej plochy zo zatrávňovacích tvárnic vedľa kina 1. máj. Z vlastných zdrojov tam mesto zrealizuje výmenu verejného osvetlenia.

V rámci školských projektov sa plánuje dokončiť obnova interiéru MŠ pri Spojenej škole /štvrté oddelenie/, kúpa konvektomatu do kuchyne v Spojenej škole a altánok pre MŠ na Ul. Sv. Cyrila a Metoda. Z bežných výdavkov sa zrealizuje odstránenie havarijného stavu telocviční Spojenej školy /účelová dotácia MŠŠaV SR a MV SR/. V oboch ZŠ je tiež potrebná rekonštrukcia vykurovacej sústavy. Na opravu strechy ZUŠ F. Kafendu je odložených 30 tis. EUR, je potrebná projektová príprava.

Z dvoch športových projektov sa pracuje na príprave podkladov na predloženie projektu výmeny trávnika na štadióne FC do aktuálnej výzvy z Fondu na podporu športu.

V rámci MsP je naplánovaná druhá etapa rekonštrukcie kamerového systému. V prípade, že MV SR vyhlási na tento účel výzvu, mesto sa do nej zapojí. Mesto Vrútky sa aktuálne uchádza o tri investície pre rok 2022 – vozidlo pre rozvoz stravy pre seniorov /dotácia MPSVaR SR/, detské ihrisko /dotácia MPSVaR SR/ a komunálne čistiace vozidlo /MŽP SR/. Z rokovania komisie výstavby je zaradená tiež požiadavka na spracovanie nového územného plánu mesta.

Ďalšie možné investičné požiadavky budú postupne predkladané a prerokúvané v rámci jednotlivých zasadnutí MsZ, pričom o ich realizácii bude rozhodovať úmerne k disponibilným rozpočtovým a úverovým zdrojom mesta.

Mgr. Branislav Zacharides, primátor

**Investičné priority Mesta Vrútky na rok 2022**

**Stavebné práce:**

* **Revitalizácia vnútrobloku na ul. 1. Československej brigády vo Vrútkach,**
* Celková suma investície: 1 049 tis. EUR
* Požiadavka na rozpočet: 1 049 tis. EUR
* **Výstavba chodníkov a rekonštrukcia miestnych komunikácií vo Vrútkach – EÚ projekt**

Celková suma investície: 269 840,77 EUR

Požiadavka na rozpočet: 13 492 EUR

* **Výstavba chodníkov a rekonštrukcia miestnych komunikácií vo Vrútkach – rekonštrukcia verejného osvetlenia**

Celková suma investície: 75 251,65 EUR

Požiadavka na rozpočet: 55 251,65 EUR

* **Chodník Karvaša a Blahovca – štvrtá etapa – spevnené plochy + prechody pre chodcov**

Celková suma investície: 30 tis. EUR

Požiadavka na rozpočet: 30 tis. EUR

* **Chodník Horná – projektová dokumentácia – 11 tis. EUR /PHZ/**

Celková suma investície: 11 tis. EUR

Požiadavka na rozpočet: 11 tis. EUR

* **Bytový dom Nábrežná – projektová dokumentácia /aktualizácia + dopracovanie profesií/ – 40 tis. EUR /PHZ/**

Celková suma investície: 40 tis. EUR

Požiadavka na rozpočet: 40 tis. EUR

* **Detské ihrisko**

Celková suma investície: 33 400 EUR

Požiadavka na rozpočet: 3 340 EUR

* **Spojená škola - MŠ – revitalizácia posledného oddelenia (chodba, trieda, spálňa, WC)**

Celková suma investície: 20 000 EUR

Požiadavka na rozpočet: 20 000 EUR

* **Altánok MŠ na Ul. Sv. Cyrila a Metoda**

Celková suma investície: 6 000 EUR

Požiadavka na rozpočet: 6 000 EUR

* **Výmena futbalového trávnika**

**Tovary a služby:**

* **Školská jedáleň na Ul. M.R.Štefánika 1 - konvektomat**

Celková suma investície: 14 000 EUR

Požiadavka na rozpočet: 14 000 EUR

* **Kamerový systém MsP – 2. etapa**

Celková suma investície: 7 000 EUR

Požiadavka na rozpočet: 7 000 EUR

* **Automobil na rozvoz obedov pre seniorov**

Celková suma investície: 16 600 EUR

Požiadavka na rozpočet: 5 000 EUR

* **Komunálne vozidlo**

Celková suma investície: 164 000 EUR

Požiadavka na rozpočet: 8 200 EUR

* **Územný plán**
* Celková suma investície: 50 000 EUR
* Požiadavka na rozpočet: 50 000 EUR